Nog ŉ ‘smokkelaar’ by Beitbrug-grenspos aangekeerKort nadat die polisie ŉ 36-jarige man in hegtenis geneem het nadat hy glo kokaïne ter waarde van R18 miljoen oor die Beitbrug-grenspos probeer smokkel het, is nog ŉ vermeende smokkelaar daar aangekeer. Kol. Ronel Otto, ŉ polisiewoordvoerder van Limpopo, het Maandag gesê die 2,2 kg heroïen is Sondag by ‘n Tanzaniër gekry. Hy het die dwelms glo in ‘n vals kompartement in ŉ tas versteek. Die 38-jarige man het van Zimbabwe deur die grenspos gegaan. Die heroïen het ŉ geskatte straatwaarde van sowat R2,64 miljoen. Maroela Media het Maandagoggend berig die kokaïne van R18 miljoen is oor die naweek tydens ŉ roetine-ondersoek in die 36-jarige man se besit gevind. Die polisie het rolle garingdraad in die man se bagasie gevind. Die rolle was uitsonderlik swaar en die polisie het ŉ snuffelhond ingebring. Lees meer hier.